Den cispadanske republikk

Den cispadanske republikk (Repubblica Cispadana - fra latinsk cis = på denne siden (sett fra Roma) av + «Padana» = elven po) var en kortvarig republikk i det nordlige Italia, opprettet i 1796 under den franske hærs beskyttelse og ledet av Napoléon Bonaparte. Det påfølgende år ble den innlemmet i den da opprettede cisalpinske republikk.

Den 16. oktober 1796 ble det avholdt en kongress i Modena der representanter fra provinsene Modena, Bologna, Ferrara og Reggio Emilia proklamerte disse fire provinser som en ny Repubblica Cispadana. Det var Napoleon og hans styrker som stod bak, og tiltaket hadde for øye å utbre den franske revolusjon og  Frankrikes maktområde. Kongressen innbød også andre provinser i Italia om å tilslutte seg den nye republikk. 

Det ble dannet et borgervern bestående av ridende jegere og av artilleri. Den 7. januar 1797 dannet kongressen regjering. 

Den 9. juli slo Den cispadanske republikk seg sammen med Den transpadanske republikk og dannet Den cisalpinske republikk.

Italias historie
Historiske stater på Den appenniniske halvøy
Franske klientstater under Napoleon
Stater og territorier etablert i 1796
Stater og territorier opphørt i 1797